Jelaskan Internet Explorer 4 dari Internet Explorer dalam bahasa melayu

Internet Explorer 4 yang keluar pada September 1997, mendalamkan lagi tahap persepaduan antara pelayar web dan sistem pengendalian yang menampungnya. Pemasangan versi 4 dalam komputer Windows 95 atau Windows NT 4 diikuti pilihan Windows Desktop Update menyebabkan Windows Explorer lama diganti oleh versi yang seakan-akan pelayar web, di samping desktop Windows disepadukan dengan web melalui Active Desktop. Bagaimanapun, persepaduan Windows ini dikritik atas sebab pembungkusannya (lihat United States v. Microsoft). Pilihan ini tiada lagi dengan pemasang Internet Explorer selanjutnya tetapi tidak ditanggalkan dari sistem jika sudah dipasang. Internet Explorer 4 memperkenalkan sokongan untuk Polisi Kumpulan yang membolehkan syarikat menyusun dan menetapkan pelbagai aspek konfigurasi pelayar. Internet Mail and News digantikan dengan Outlook Express, sementara disertakannya Microsoft Chat dan NetMeeting yang diperbaharui. Versi ini juga disertakan dalam Windows 98. Adanya ciri-ciri baru yang membolehkan pengguna menyimpan dan menerima pesanan dalam bentuk komen yang masih tidak digunakan hari ini. Internet Explorer 4.5 menawarkan ciri-ciri baru seperti penyulitan 128-bit yang lebih mudah, di samping banyak mempertingkatkan kestabilan berbanding versi sebelumnya, khususnya versi 68k yang kerap tersekat tiba-tiba.